Girga
<s>Girga (arapski: جرج/Jirjā) je grad od 140,622 stanovnika u u Gornjem Egiptu u Muhafazi Sohag.</s>

<s>Geografske karakteristike</s>

<s>Girga se prostire duž zapadne obale rijeke Nil, koja je tokom 18 i 19. vijeka jako utjecala na grad.</s>

<s>Historija</s>

<s>Za Antičkog Egipta vjerojatno je bila lokalitet na kom se nalazio  This (Thinis), mjesto iz kojeg su potekli faraoni Prve dinastije (2925. pne. - 2775. pne.), - ujedinjitelji Egipta.</s>

<s>Njegovo današnje ime potječe od antičkog koptskog manastira - Mar Girgis, posvećenog sv.Georgiju.</s><s>U 14. vijeku Girga je postala centar arabiziranog berberskog plemena Huara, toliko samoživog i buntovnog da ju je osmanski valija Egipta tek oko 1576. uspio zauzeti.</s><s>Girga je za osmanske vlasti postala administrativni centar jedne od muhafaza Gornjeg Egipta.</s><s>U to vrijeme bila je poznata žitnica, iz koje se dio žita transportirao Nilom do Kaira, i dalje Crvenim morem za prehranu svetih gradova Meke i Medine.</s>

<s>Za vladavine Muhameda Alija (1805.-48), Girga je postala administrativni centar puno veće Muhafaze Gigra.</s><s>To je bila sve do 1960. kad je administracija premještena u Sohag.</s>

<s>Današnja Girga je grad sa nekoliko lijepih džamija, a u Egiptu je poznata po kvalitetnoj grnčariji.</s><s>U Girga živi značajna Koptska manjina, pa je sjedište episkopa Koptske pravoslavne crkve.</s>

<s>Znamenitosti 
Oko 16 km južno od centra grada nalazi se arheološki lokalitet antičkog Abidosa.</s>

<s>Preko puta rijeke na uskoj strmoj kamenitoj istočnoj obali leži nekropola antičkog plemstva.</s><s>Girga je poznata i po katoličkom samostanu el-Sini, koji je jedan od najstarijih u Egiptu.</s>

<s>Privreda 
Od industrije Girga ima predionicu pamuka, mljekaru i šećeranu koja je početkom 1980-ih proširena, pa danas ima kapacitet od 75.000 tona godišnje.</s><s>Dolina na zapadnoj obali je ratarski kraj u kom se proizvodi pamuk, žitarice, datulje i šećerna trska.</s>

<s>Izvori</s>

<s>Vanjske veze</s>

<s>Girga Travel Guide 
Gradovi u Egiptu</s>

